Rozhodnutie Komisie
zo 4. júna 2002,
ktorým sa vytvára zoznam jednotiek v počítačovej sieti animo a ruší rozhodnutie 2000/287/ES
(oznámené pod číslom dokumentu C(2002) 2026)
(Text s významom pre EHP)
(2002/459/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990, týkajúcu sa veterinárnych a zootechnických kontrol uplatniteľných na obchod vo vnútri Spoločenstva s určitými živými zvieratami a produktmi s cieľom dobudovať vnútorný trh [1], naposledy zmenenú a doplnenú smernicou 92/118/EHS [2] a najmä na článok 20 ods. 3,
keďže:
(1) s cieľom zabezpečiť činnosť počítačovej siete animo, musia byť identifikované rôzne jednotky uvedené v článku 1 rozhodnutia 91/398/EHS [3] a musí sa vypracovať aktualizovaný zoznam;
(2) na žiadosť Holandska, Spojeného kráľovstva, Francúzska, Dánska, Nemecka, Španielska, Írska, Portugalska, Rakúska a Švédska sa musí zmeniť a doplniť zoznam animo jednotiek vytvorený rozhodnutím Komisie 2000/287/ES [4] pokiaľ ide o miestne jednotky a hraničné kontrolné stanice;
(3) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Zoznam a označenie jednotiek v zmysle článku 1 rozhodnutia 91/398/EHS je uvedený v prílohe.
Článok 2
Rozhodnutie 2000/287/ES sa ruší. Odkazy na zrušené rozhodnutie sa budú interpretovať ako odkazy na toto rozhodnutie.
Článok 3
Toto rozhodnutie je adresovaná členským štátom.
V Bruseli 4. júna 2002